Kommissionens forordning (EF) nr. 2239/2002
af 16. december 2002
om ændring af forordning (EF) nr. 214/2001 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for skummetmælkspulver
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2), særlig artikel 10, og
ud fra følgende betragtninger:
(1) I henhold til artikel 21 i kommissionens forordning (EF) nr. 214/2001(3), ændret ved forordning (EF) nr. 1931/2002(4) er mængden af skummetmælkspulver, der udbydes til salg af medlemsstaternes interventionsorganer, begrænset til den mængde, der var indlagret inden den 1. april 2002.
(2) I betragtning af den nuværende markedssituation, der er præget af et sæsonbetinget produktionsfald, bør de disponible mængder på markedet øges med skummetmælkspulver fra de offentlige lagre.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I artikel 21 i forordning (EF) nr. 214/2001 ændres datoen "den 1. april 2002" til den "1. maj 2002".
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. december 2002.